
ΑΠΟΦΑΣΕΙ Σ 

Αριθ. 1957/Α32 (1) 

Οριοθέτηση περιοχής και πιστωτικές διευκολύνσεις για την 
αποκατάσταση των ζημιών από το σεισμό της 24ης Φε¬ 
βρουάριου 2003 σε περιοχές του Νομού Θεσπρωτίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 


Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κ.λπ. και ρυθμίσεως 
ετέρων τινών συναφών θεμάτων» που κυρώθηκε με το Ν. 
867/79 (ΦΕΚΑ'24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξη Νομοθετικού Πε¬ 
ριεχομένου του Προέδρου της Δημοκρατίας, «περί απο¬ 
καταστάσεως ζημιών εκ σεισμών 1981 και ρυθμίσεως ετέ¬ 
ρων συναφών θεμάτων» όπως αυτό τροποποιήθηκε και 
συμπληρώθηκε με το άρθρο 1, παρ. 42 και 43 του Ν. 
2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚΑ'81) «Περίοργάνωνασκήσεωςτης 
νομισματικής, πιστωτικής και συναλλαγματικής πολιτικής 
και άλλες διατάξεις» όπως συμπληρώθηκε με το άρθρο 
25, παρ. 6 του Ν. 1418/84 «Περί Δημοσίων Έργων και ρυθ¬ 
μίσεις συναφών θεμάτων» (ΦΕΚ Α'23). 

4. Τις διατάξειςτου Ν. 128/75«περίτροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

5. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

6. Την Δ16α/04/773/29.11.90 Κοινή Απόφαση του 
Υπουργού Προεδρίας και του Αναπλ. Υπουργού 
ΠΕ.ΧΩ.Δ.Ε. «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 

7. Την 50148/542/24.6.92 κοινή απόφαση των Υπουρ¬ 
γών Εθν. Οικονομίας, Οικονομικών και Βιομηχανίας, 
Ενέργειας και Τεχνολογίας και Εμπορίου «Περιστολή δα¬ 
πανών Δημοσίου Τομέα» (ΦΕΚ420/Β/1.7.92). 

8. Τις διατάξειςτου άρθρου 22του Ν.2362 «ΠερίΔημο¬ 
σίου Λογιστικού, ελέγχου των δαπανών του Κράτους και 
άλλες διατάξεις» (ΦΕΚ 247/Α/27.11.95). 

9. Τις διατάξεις του άρθρου 27 του Ν. 2081/92 (ΦΕΚ 154 
Α') και το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του Προγράμ¬ 
ματος Δημοσίων Επενδύσεων και συγκεκριμένα το έργο 
2003ΣΕ06900004της ΣΑΕ 069. 

Η προκαλούμενη δαπάνη απάτην επιδότηση του επιτο¬ 
κίου βαρύνει το λογαριασμό του Ν. 128/75. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητάς του. Το ύψος της 
δαπάνης αυτής θα είναι της τάξης των 370.000 ευρώ. 

10. Την 1065956/863/Α0006/15.7.2003 (ΦΕΚ 985/Β/ 
16.7.2003) κοινή απόφαση του Πρωθυπουργού και του 
Υπουργού Οικονομίας και Οικονομικών, για τον καθορι¬ 
σμό αρμοδιοτήτων των Υφυπουργών Οικονομίας και Οι¬ 
κονομικών, Χρήστου Πάχτα και Νικόλαου Φαρμάκη. 

11. Την Υ6/31.10.2001 (ΦΕΚ 1484/Β/31.10.2001) κοινή 
απόφαση του Πρωθυπουργού και της Υπουργού 
ΠΕ.ΧΩ.Δ.Ε., για την ανάθεση αρμοδιοτήτων στους Υφυ¬ 
πουργούς Περιβάλλοντος, Χωροταξίας και Δημοσίων Ερ¬ 
γων, Ιωάννη Τσακλίδη και Ροδούλα Ζήση. 

12. Το Προεδρικό Διάταγμα 81/2002 (ΦΕΚ 57/Α/ 
21.3.2002) για συγχώνευση των Υπουργείων Εθνικής Οι¬ 
κονομίας και Οικονομικών στο Υπουργείο Οικονομίας και 
Οικονομικών. 

13. Το 756/27.2.03 έγγραφο της Νομαρχιακής Αυτοδι¬ 
οίκησης Θεσπρωτίας. 

14. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους των περιοχών του 
Νομού Θεσπρωτίας που επλήγησαν από το σεισμό της 
24ης Φεβρουάριου 2003, αποφασίζουμε: 

1. ΟΡΙΟΘΕΤΗΣΗ ΣΕΙΣΜΟΠΛΗΚΤΗΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των διατάξε¬ 
ων της από 28.7.1978 Πράξεως Νομοθετικού Περιεχομέ¬ 
νου «Περί αποκαταστάσεως ζημιών εκ σεισμών 1978 εις 
περιοχήν Βορ. Ελλάδος κ.λπ.», όπως αυτή κυρώθηκε, 
τροποποιήθηκε και συμπληρώθηκε με τους Νόμους 
867/79,1048/80, 1133/81 και 1190/81 καθώς και των σχε¬ 
τικών κανονιστικών πράξεων όπως ισχύουν σήμερα για 
την αποκατάσταση των ζημιών των κτιρίων γενικά, τις 
οποίες προκάλεσε ο σεισμός της 24ης Φεβρουάριου 
2003 στα διοικητικά όρια του Δ.Δ. Καρβουναρίου του Δή¬ 
μου Παραμυθιάς και των Δ.Δ. Μορφιού και Μαργαριτίου 
του Δήμου Μαργαριτίου του Νομού Θεσπρωτίας. 

2. Το έργο της αποκατάστασης των ζημιών στις περιο¬ 
χές του Νομού Θεσπρωτίας ανατίθεται στην Υπηρεσία 
Αποκατάστασης Σεισμοπλήκτων (Υ.Α.Σ.). 

3. Ορίζεται προθεσμία ενός (1) έτους, απάτη δημοσίευ¬ 
ση της παρούσας απόφασης σε ΦΕΚ, για την υποβολή αι¬ 
τήσεων, συνοδευομένων από τα απαραίτητα δικαιολογη- 
τικά, για την δανειοδότηση των πληγέντων κτισμάτων από 
το σεισμό της 24ης Φεβρουάριου 2003. 

2. ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 

1. Εγκρίνεται η χορήγηση στεγαστικής συνδρομής 
(άτοκο δάνειο και δωρεάν κρατική αρωγή) για την αποκα¬ 
τάσταση των ζημιών που προκάλεσε ο σεισμός της 24ης 
Φεβρουάριου 2003 σε περιοχές του Νομού Θεσπρωτίας. 

α. Για ανακατασκευή των κτιρίων που κατέρρευσαν ή 
κρίνονται κατεδαφιστέα ή υπέρμετρης δαπάνης επισκευ¬ 
ής (ασύμφορα) ή είναι δομημένα από ευτελή υλικά (ωμο¬ 
πλίνθους ή μη διαμορφωμένους λίθους μικρής διατομής 
με συνδετικό υλικό αργιλώδες) και τα οποία δεν έχουν χα- 
ρακτηρισθεί κατεδαφιστέα, αλλά οι ζημιές που προκλή- 
θηκαν από το σεισμό δεν επιδέχονται, σύμφωνα με την 
κρίση της αρμόδιας Υπηρεσίας που αναφέρεται στην 
παρ. 2 του κεφ. I της παρούσας, ουσιαστική αποκατάστα¬ 
ση, δηλαδή επισκευή που εξασφαλίζει την αναγκαία αντι¬ 
σεισμική αντοχή τους. 

β. Την επισκευή των πάσης φύσεως κτιρίων που έχουν 
υποστεί ζημιές από το σεισμό. 

Τα ανωτέρω δάνεια δύνανται να χρησιμοποιηθούν και 
για αυτοστέγαση. 

γ. Τα κτίρια που χαρακτηρίζονται εγκαταλελειμμένα 
(διατηρούν τους περιμετρικούς τοίχους και έστω τμήμα 
της στέγης) δεν δικαιούνται δανείου. 


Προκειμένου να γίνει άρση του χαρακτηρισμού του 
εγκαταλελειμμένου θα πρέπει το κτίσμα να έχει κουφώ¬ 
ματα και να ήταν στοιχειωδώς κατοικήσιμο και ο ενδιαφε¬ 
ρόμενος να προσκομίσει τα ακόλουθα δικαιολογητικά: 
α) Βεβαίωση ΔΕΗ ότι είχε ρεύμα, 
β) Δήλωση στοιχείων ακινήτων (Ε9) και (Ε1) για το χρο¬ 
νικό διάστημα πριν από το σεισμό της 24ης Φεβρουάριου 
2003. 

II. ΔΙΚΑΙΟΥΧΟΙ ΤΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 

1. Οι δικαιούχοι της στεγαστικής συνδρομής (άτοκο δά¬ 
νειο και δωρεάν κρατική αρωγή) θα καθορίζονται από την 
Υ.Α.Σ. στην οποία οι ενδιαφερόμενοι θα πρέπει να υποβά¬ 
λουν αίτηση με τα σχετικά δικαιολογητικά, μέσα στις προ¬ 
θεσμίες που καθορίζονται με την παρούσα απόφαση. 

2. Η Υπηρεσία Αποκατάστασης Σεισμοπλήκτων (Υ.Α.Σ.) 
θα χορηγεί στους δικαιούχους βεβαίωση με την οποία θα 
προσδιορίζεται το ύψος της απαιτούμενης δαπάνης επι¬ 
σκευής ή το ποσό που δικαιούται ο ενδιαφερόμενος για 
ανακατασκευή ή αυτοστέγαση. Στη βεβαίωση θα αναφέ- 
ρεται το ποσό της δωρεάν κρατικής αρωγής καθώς και 
του στεγαστικού δανείου, σύμφωνα με τους όρους που 
καθορίζονται κατωτέρω για τα κτίρια που βρίσκονται 
εντός της πληγείσας περιοχής. 

3. Σε περίπτωση που το συγκεκριμένο κτίριο ρυμοτο- 
μείται ή δεν μπορεί να ανακατασκευαστεί για οποιαδήπο¬ 
τε άλλη νόμιμη αιτία ή ο ιδιοκτήτης το επιθυμεί, τότε ο 
ιδιοκτήτης, ή καθένας από τους συνιδιοκτήτες (εφόσον 
υφίσταται συνιδιοκτησία), καθένας από αυτούς, δικαιού¬ 
ται στεγαστική συνδρομή για αυτοστέγαση με αγορά ή 
ανέγερση κατοικίας σε άλλη πληγείσα περιοχή. 

4. Σε περίπτωση που κατέρρευσε κτίσμα από το σεισμό 
ή κατεδαφίστηκε αμέσως μετά από αυτόν με εντολή Δη¬ 
μόσιας ή Δημοτικής Αρχής, χωρίς να έχει εκδοθεί πρωτό¬ 
κολλο επικινδύνως ετοιμόρροπου κτίσματος, από τις κα¬ 
τά Νόμο Τριμελείς Επιτροπές, εγκρίνουμε τη δανειοδό¬ 
τησή του εφόσον συντρέχουν οι ακόλουθες 
προϋποθέσεις: 

α. Ο ενδιαφερόμενος έχει υποβάλει εμπρόθεσμα αίτη¬ 
ση για δανειοδότηση του συγκεκριμένου κτίσματος. 

β. Υπάρχουν παραστατικά στοιχεία διαπίστωσης της 
ύπαρξης του κτίσματος, διαπίστωσης του εμβαδού και 
της χρήσης του (π.χ. οικοδομική άδεια ανέγερσης της κα- 
ταστραφείσας οικοδομής, φωτογραφίες, αεροφωτογρα¬ 
φίες κ.λπ.) 

γ. Υπάρχουν στοιχεία ότι το κτίσμα δεν ήταν εγκαταλε- 
λειμμένο (π.χ. αποδείξεις Κοινωφελών Οργανισμών ή Δη¬ 
μοτικών ή Κοινοτικών τελών κ.λπ.). 

δ. Η αρμόδια Δημόσια ή Δημοτική Αρχή βεβαιώνει, ότι 
δόθηκε εντολή για την άμεση κατεδάφιση του κτίσματος, 
προς αποτροπή κινδύνου σε χώρους διέλευσης κοινού, 
μετά το σεισμό ή βεβαίωση ότι το κτίσμα κατέρρευσε από 
το σεισμό της 24ης Φεβρουάριου 2003. 

III. ΟΡΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 
1. ΑΝΑΚΑΤΑΣΚΕΥΗ Ή ΑΥΤΟΣΤΕΓΑΣΗ 

Η στεγαστική συνδρομή (δάνειο και δωρεάν κρατική 
αρωγή) θα χορηγείται στους δικαιούχους με βάση την 
προσκομιζόμενη στη δανείστρια Τ ράπεζα έγγραφη συνη- 
γορία της Υ.Α.Σ. με τους ακόλουθους βασικούς όρους: 

α) Γ ια κτίσματα που έχουν χρήση κατοικίας 385 ευρώ 
ανάτ.μ. και με ανώτατο όριο δανειοδοτούμενης επιφάνει¬ 
ας τα 120 τ.μ., ανά χωριστή ιδιοκτησία. 

β) Για κτίρια που έχουν χρήση επαγγελματικού χώρου η 
στεγαστική συνδρομή ανέρχεται στο ποσό των 235 ευρώ 

ανά τ.μ. και για δανειοδοτούμενη επιφάνεια μέχρι 120 τ.μ., 
ήτοι μέχριτου ποσού των 28.200 ευρώ, για τα πρώτα 150 τ. μ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό της συνολι¬ 
κής δανειοδότησης θα διαιρείται η επιφάνειάτου σε τμή¬ 
ματα των 150 τ.μ. για τα τυχόν δάνεια που θα προκόψουν 
πέραν των πρώτων 150 τ.μ. το ποσόν του δανείου ορίζε¬ 
ται σε 150 ευρώ ανά τ.μ. και για δανειοδοτούμενη επιφά¬ 
νεια 120 τ.μ., ήτοι μέχρι του ποσού των 18.000 ευρώ για 
κάθε επιπλέον δάνειο που θα χορηγείται. 

Το προκύπτοντελικώς, μετά την ως άνω διαίρεση, υπό¬ 
λοιπο τμήμα, αν έχει επιφάνεια μέχρι και 50 τ.μ. θα αμε¬ 
λείται, ενώ αν είναι πάνω από 50 τ.μ., τότε θα χορηγείται 
στεγαστική συνδρομή ανάλογα με το εμβαδόν του και 
σύμφωνα με τα ισχύοντα ανώτατα όρια (εμβαδού και δα¬ 
νείου). 

γ) Για υπόγειους χώρους όπως αυτοί ορίζονται από το 
Γ.Ο.Κ. χορηγείται ποσό δανείου που αντιστοιχεί στο 70% 
της εκάστοτε ισχύουσας μεγίστης τιμής μονάδας για τη 
χρηματοδότηση των ανακατασκευαζομένων κτισμάτων. 

δ) Γ ια κατασκευές κτισμάτων βοηθητικής χρήσεως στο 
δώμα οικοδομών π.χ. απολήξεις κλιμακοστασίων, ανελ¬ 
κυστήρων κ.λπ. χορηγείται Σ.Σ. που αντιστοιχεί στο 70% 
της εκάστοτε ισχύουσας μεγίστης τιμής μονάδας για τη 
χρηματοδότηση της ανακατασκευαζόμενης επιφάνειας. 

ε) Γ ια κτίρια που η κατασκευή τους είχε προχωρήσει μό¬ 
νον μέχρι το σκελετό από οπλισμένο σκυρόδεμα, χορη¬ 
γείται δάνειο που αντιστοιχεί στο 30% της εκάστοτε ισχύ- 
ουσας μεγίστης τιμής μονάδας για τη χρηματοδότηση 
της ανακατασκευαζόμενης επιφάνειας. 

ζ) Γ ια βοηθητικούς χώρους (π.χ. αποθήκες τροφίμων, 
ιματιοθήκες, κουζίνες, φούρνοι κ.λπ.) της αυτής οικοδο¬ 
μής ή ευρισκόμενους στο αυτό οικόπεδο που συμπληρώ- 
νουντηλειτουργικότητάτηςη ανά τ.μ. τιμή αποζημίωσης 
κατεδαφιστέου κτίσματος (είτε βάση πρωτοκόλλων κατε- 
δαφίσεως είτε ως ασύμφορα επισκευής είτε ως μη ασφα¬ 
λώς επισκευάσιμα λόγω ευτελών δομικών υλικών) είναι η 
αυτή με της κατοικίας, (παράγραφος (α)). και με ανώτατο 
όριο της δανειοδοτούμενης επιφάνειας (κύριος και βοη¬ 
θητικός χώρος) τα 120 τ. μ. 

η) Γ ια αποθήκες οποιοσδήποτε χρήσης (οικιακή ή επαγ¬ 
γελματική αποθήκη) καθώς και στάβλους, αγροτικά κτί- 
σματα, χώρους αποθήκευσης, που είτε βρίσκονται στο 
ίδιο οικόπεδο με το κυρίως κτίσμα είτε σε άλλο η ανά τ.μ. 
τιμή αποζημίωσης κατεδαφιστέου, ανέρχεται στο ποσό 
των 135 ευρώ κατεδαφιζόμενης επιφάνειας και μέχρι εμ¬ 
βαδού 120 τ.μ. 

θ) Για την ανακατασκευή αγροτικών κατοικιών (κτισμά- 
των ευτελούς αξίας κατασκευής, μικρού κατά κανόνα εμ¬ 
βαδού που χρησιμοποιούνται εποχιακά) η στεγαστική 
συνδρομή ανέρχεται στο ποσό των 205 ευρώ ανά τ.μ. κα- 
τεδαφιζόμενης επιφάνειας και μέχρι συνολικού εμβαδού 
120τ.μ. 

ι) Για κτίρια που ανήκουν στο Δημόσιο, Ν.Π.Δ.Δ. ή σε 
Κοινωφελή ή σε Φιλανθρωπικά ή σε Ευαγή Ιδρύματα ή σε 
Σωματεία, το ύψος της στεγαστικής συνδρομής ανέρχε¬ 
ται στο ποσό των 355 ευρώ ανά τ.μ. επί του συνόλου της 
κατεδαφιστέας επιφάνειας και η ανεγειρόμενη επιφάνεια 
δεν θα πρέπει να είναι μικρότερη του 75% της κατεδαφι- 
σθείσης. 

ια) Γιατην ανακατασκευή κωδωνοστασίων και μόνο, το 
ύψος της στεγαστικής συνδρομής είναι ανάλογο του 
όγκου του κατεδαφιστέου και ανέρχεται στο ποσό των 45 
ευρώ ανά κυβικό μέτρο. 


ιβ) Γ ια κτίρια με περισσότερες χωριστές ιδιοκτησίες 
(πολυκατοικίες) ο κάθε ιδιοκτήτης δικαιούται εκτός της 
στεγαστικής συνδρομής ανακατασκευής ή αυτοστέγα- 
σηςπου αντιστοιχεί στην ιδιοκτησία του και επιπλέον στε- 
γαστική συνδρομή, ανάλογα με το ποσοστό του, επί των 
κοινοχρήστων χώρων και μέχρι συνολικού εμβαδού 120 
τ.μ. αθροιστικά (από ιδιοκτησία και κοινόχρηστο χώρο). 

ιγ) Η δωρεάν κρατική αρωγή, που αντιστοιχεί στην πα¬ 
ραπάνω στεγαστική συνδρομή για ανακατασκευή ή αυτο¬ 
στέγαση θα καλυφθεί από τον Προϋπολογισμό Δημοσίων 
Επενδύσεων και ορίζεται σε ποσοστό 33% της στεγαστι- 
κής συνδρομής και μόνο για μία ιδιοκτησία. Στην περί¬ 
πτωση της παρ. (β) κάθε τμήμα με επιφάνεια 150 τ.μ. θε¬ 
ωρείται ανεξάρτητη ιδιοκτησία. 

ιδ) Σε περίπτωση που στον ίδιο ιδιοκτήτη ανήκανπριν από 
το σεισμό, περισσότερες της μίας ιδιοκτησίες, στεγαστική 
συνδρομή δικαιούται για κάθε μία από αυτές, ενώ δωρεάν 
κρατική αρωγή μόνο για τη μία ιδιοκτησία, την οποία επιλέ¬ 
γει ο ίδιος με Υπεύθυνη Δήλωση. Γιατις πέραντης μίας ιδιο¬ 
κτησίες το σύνολο της στεγαστικής συνδρομής χορηγείται 
υπό μορφή δανείου, χωρίς δωρεάν κρατική αρωγή. 

ιε) Σε περιπτώσεις ανακατασκευής επαγγελματικού χώ¬ 
ρου, υποχρέωση του ιδιοκτήτη είναι να ανακατασκευάσει 
κτίσμα εμβαδού τουλάχιστον ίσο με το 66% του εμβαδού 
ή του όγκου του κατεδαφιστέου κτίσματος, με βάση το 
οποίο υπολογίστηκε το δάνειο. Σε όλες τις άλλες περι¬ 
πτώσεις ανακατασκευής, υποχρέωση του ιδιοκτήτη είναι 
να ανακατασκευάσει κτίσμα εμβαδού τουλάχιστον ίσου 
μετο66%του εμβαδούτου κατεδαφιστέου κτίσματος, με 
βάση το οποίο υπολογίστηκε η στεγαστική συνδρομή. 

ιστ) Στις περιπτώσεις αυτοστέγασης η Σ.Σ. δεν μπορεί 
να υπερβαίνει το αναφερόμενο στα συμβόλαια αγοραπω¬ 
λησίας τίμημα. Η αγοραζόμενη κατοικία θα πρέπει να εί¬ 
ναι νομίμως υφιστάμενη και να έχει εμβαδόν τουλάχιστον 
ίσο με το 40% της δανειοδοτούμενης επιφάνειας του κα- 
τεδαφιστέου κτίσματος. Στις περιπτώσεις που το κτίσμα 
στο οποίο πραγματοποιείται η αυτοστέγαση δεν έχει οι¬ 
κοδομική άδεια (οικισμοί προϋφιστάμενοι του 1923) η 
στατική επάρκεια του κτιρίου θα πρέπει να βεβαιώνεται 
από δύο ιδιώτες Πολιτικούς Μηχανικούς. 

ιζ) Για ανακατασκευές κτιρίων κάθε χρήσης που είναι 
χαρακτηρισμένα διατηρητέα ή παραδοσιακά ως προς το 
σύνολο τους (όπως αναφέρεται στο ΦΕΚ δημοσίευσης 
της απόφασης χαρακτηρισμού), η Σ.Σ. ανέρχεται μέχρι 
του ποσού των 470 ευρώ ανά τ.μ. χωρίς περιορισμό ως 
προς το συνολικό εμβαδόν της ιδιοκτησίας. 

ιη) Για κτίρια που έχει χαρακτηριστεί διατηρητέα μόνο η 
όψη (όπως αναφέρεται στο ΦΕΚ δημοσίευσης της από¬ 
φασης χαρακτηρισμού) και κρίνονται κατεδαφιστέα, χο¬ 
ρηγείται Σ.Σ. ανακατασκευής της όψης με χρήση του τι¬ 
μολογίου επισκευής της Υπηρεσίας για διατηρητέα ή πα¬ 
ραδοσιακά κτίρια και ανακατασκευής του υπολοίπου 
κτιρίου με τα όρια τιμών που ισχύουν για την αντίστοιχη 
κατηγορία κτιρίου, όπως αναφέρονται στις σχετικές πα¬ 
ραγράφους, χωρίς περιορισμό του εμβαδού. 

Για να ισχύουν οι περιπτώσεις ιζ) καιιη) θα πρέπει τα κτί¬ 
ρια να ήταν χαρακτηρισμένα διατηρητέα ή παραδοσιακά, 
από το ΥΠΕΧΩΔΕ ή από το Υπουργείο Πολιτισμού, (ημε¬ 
ρομηνία ΦΕΚ δημοσίευσης της απόφασης χαρακτηρι¬ 
σμού) ή να είχε αρχίσει η διαδικασία χαρακτηρισμού τους 
πριν την ημέρα του σεισμού. 

Απαραίτητη προϋπόθεση το κτίριο να χρησιμοποιείται 
και οι ζημιές να προέρχονται από τον σεισμό και όχι από 
εγκατάλειψη. 

2. ΕΠΙΣΚΕΥΗ 

α) Στην περίπτωση που υπάρχουν ζημιές μόνο στα «μη 
φέροντα» στοιχεία κτιρίων, το ποσό της στεγαστικής συν¬ 
δρομής ανέρχεται μέχρι 90 ευρώ ανάτ.μ. και μέχρι συνο¬ 
λικού εμβαδού 120 τ.μ. ανά χωριστή ιδιοκτησία. 

β) Στην περίπτωση που υπάρχουν ζημιές μόνο στον «φέ¬ 
ροντα» οργανισμό κτιρίων, η στεγαστική συνδρομή ανέρ¬ 
χεται μέχρι του ποσού των 120 ευρώ ανά τ.μ. χωρίς πε¬ 
ριορισμό ως προς το συνολικό εμβαδόν της ιδιοκτησίας. 

γ) Σε περίπτωση που υπάρχουν ζημιές στα «μη φέρο¬ 
ντα» στοιχεία και στον «φέροντα οργανισμό» της ιδίας 
ιδιοκτησίας, το συνολικό ανάτ.μ. ύψος της στεγαστικής 
συνδρομής δεν επιτρέπεται να υπερβαίνει το όριο των 
195 ευρώ ανάτ.μ. χωρίς περιορισμό ως προςτο συνολικό 
εμβαδόν της ιδιοκτησίας. 

δ) Για τις επισκευές κτιρίων κάθε χρήσης που είναι χα¬ 
ρακτηρισμένα διατηρητέα ή παραδοσιακά ως προςτο σύ¬ 
νολο τους (όπως αναφέρεται στο ΦΕΚ δημοσίευσης της 
απόφασης χαρακτηρισμού), η Σ.Σ. ανέρχεται μέχρι του 
ποσού των 470 ευρώ ανάτ.μ. χωρίς περιορισμό ως προς 
το συνολικό εμβαδόν της ιδιοκτησίας. 

ε) Για κτίρια που έχουν χαρακτηριστεί διατηρητέες μό¬ 
νο οι όψεις (όπως αναφέρεται στο ΦΕΚ δημοσίευσης της 
απόφασης χαρακτηρισμού) και κρίνονται επισκευάσιμες, 
χορηγείται Σ.Σ. επισκευής διατηρητέου ή παραδοσιακού 
κτιρίου για τις όψεις, χωρίς όριο δανειοδότησης. Γ ια το 
υπόλοιπο κτίριο χορηγείται Σ.Σ. επισκευής ή ανακατα- 
σκευής, μετά όρια τιμών και επιφανειών, ανάλογα με την 
χρήση του κτιρίου, όπως αναφέρονται στις σχετικές πα¬ 
ραγράφους. 

Για να ισχύουν οι περιπτώσεις δ) και ε) θα πρέπει τα κτί¬ 
ρια να ήταν χαρακτηρισμένα διατηρητέα ή παραδοσιακά, 
από το ΥΠΕΧΩΔΕ ή από το Υπουργείο Πολιτισμού, (ημε¬ 
ρομηνία ΦΕΚ δημοσίευσης της απόφασης χαρακτηρι¬ 
σμού) ή να είχε αρχίσει η διαδικασία χαρακτηρισμού τους 
πριν την ημέρα του σεισμού. 

Απαραίτητη προϋπόθεση το κτίριο να χρησιμοποιείται 
και οι ζημιές να προέρχονται από τον σεισμό και όχι από 
εγκατάλειψη. 

στ) Για επισκευή αποθηκών ανεξαρτήτου χρήσης, 
αγροτικών κτισμάτων (πλην οικιών) η στεγαστική συν¬ 
δρομή ανέρχεται μέχρι συνολικού ποσού 2.350 ευρώ για 
κάθε ιδιοκτησία. 

ζ) Για επισκευή κτιρίων που ανήκουν στο Δημόσιο, 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της στεγαστικής συν¬ 
δρομής (δάνειο και δωρεάν κρατική αρωγή) για την απο¬ 
κατάσταση του φέροντος οργανισμού και των λοιπών μη 
φερόντων στοιχείων θα ανέρχεται στο ποσό των 205 ευ¬ 
ρώ ανάτ.μ. επί του συνόλου της επιφάνειας του κτιρίου. 

η) Εφόσον πρόκειται για κτίρια με περισσότερες της 
μίας χωριστές ιδιοκτησίες, ο κάθε ιδιοκτήτης δικαιούται, 
εκτός από την στεγαστική συνδρομή για την αποκατά¬ 
σταση των ζημιών της ιδιοκτησίας του, και πρόσθετη στε- 
γαστική συνδρομή για την κάλυψη της δαπάνης που ανα¬ 
λογεί για την αποκατάσταση των ζημιών των κοινοκτήτων 
στοιχείων. 

θ) Η δωρεάν κρατική αρωγή που αντιστοιχεί στην ανω¬ 
τέρω στεγαστική συνδρομή επισκευής θα καλυφθεί από 
τον Προϋπολογισμό Δημοσίων Επενδύσεων και ανέρχε¬ 
ται σε ποσοστό 33% της στεγαστικής συνδρομής και μό¬ 
νον για μία ιδιοκτησία. 

ι) Σε περίπτωση που στον ίδιο ιδιοκτήτη ανήκαν, πριν 
από το σεισμό, περισσότερες της μίας ιδιοκτησίες, στε¬ 


γαστική συνδρομή δικαιούται για κάθε μία από αυτές, ενώ 
δωρεάν κρατική αρωγή μόνο για τη μία ιδιοκτησία, την 
οποία επιλέγει ο ίδιος με Υπεύθυνη Δήλωση. 

Για τις πέραν της μίας ιδιοκτησίες το σύνολο της στε- 
γαστικής συνδρομής χορηγείται υπό μορφή δανείου, χω¬ 
ρίς δωρεάν κρατική αρωγή. 

IV. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
ΚΑΙ ΕΞΟΦΛΗΣΗΣ ΑΥΤΗΣ 

α) Το ποσό της στεγαστικής συνδρομής για ανακατα- 
σκευή θα αναληφθεί σε δύο δόσεις, η πρώτη από τις οποί¬ 
ες, που περιλαμβάνει ολόκληρη την δωρεάν κρατική αρω¬ 
γή και το μισό (1/2) του δανείου, καταβάλλεται με την υπο¬ 
γραφή της δανειστικής σύμβασης, η δε επόμενη, που 
περιλαμβάνει το υπόλοιπο μισό (1/2) του δανείου, κατα¬ 
βάλλεται, όταν θα έχουν εκτελεστεί οι εργασίες, που αφο¬ 
ρούν στην κατασκευή του φέροντα οργανισμού. Στις πε¬ 
ριπτώσεις που δεν έχει χορηγηθεί αποδεδειγμένα η δω¬ 
ρεάν κρατική αρωγή, θα χορηγείται το σύνολο του 
δανείου και η δωρεάν κρατική αρωγή θα ενέχει θέση β’ 
δόσης του δανείου. 

β) Η στεγαστική συνδρομή για επισκευές χορηγείται σε 
δύο δόσεις, η πρώτη από τις οποίες, που περιλαμβάνει 
ολόκληρη την δωρεάν κρατική αρωγή καιτο μισό (1/2) του 
δανείου, καταβάλλεται, με την υπογραφή της δανειστικής 
σύμβασης και η επόμενη, που περιλαμβάνει το υπόλοιπο 
μισό (1/2) του δανείου, καταβάλλεται, με την εκτέλεση ερ¬ 
γασιών που καλύπτουντο 80%του εγκεκριμένου ποσού. 

Εφόσοντο εγκεκριμένο ποσό είναι μέχρι 3000 ευρώ χο¬ 
ρηγείται εφάπαξ. 

Στις περιπτώσεις που δεν έχει χορηγηθεί αποδεδειγμέ¬ 
να η δωρεάν κρατική αρωγή θα χορηγείται το σύνολο του 
δανείου και η δωρεάν κρατική αρωγή θα ενέχει θέση β’ 
δόσης του δανείου. 

γ) Το ποσό της στεγαστικής συνδρομής για αυτοστέγα¬ 
ση θα χορηγείται εφάπαξ με την προσκόμιση οριστικού 
συμβολαίου αγοράς και πιστοποιητικού μεταγραφής ή 
προσυμφώνου, με την υποχρέωση της υποβολής οριστι¬ 
κού συμβολαίου και πιστοποιητικού μεταγραφής σε χρό¬ 
νο που θα ορίζεται στην εγκριτική απόφαση της αρμόδιας 
Υπηρεσίας. 

δ) Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δεκαπέντε (15) 
χρόνια, η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεολυτικές δόσεις, η πρώ¬ 
τη από τις οποίες θα καταβληθεί είκοσι τέσσερις (24) μή¬ 
νες μετά την υπογραφή της δανειστικής σύμβασης. 

ε) Η στεγαστική συνδρομή για την αποκατάσταση ζη¬ 
μιών σε πάγιες εγκαταστάσεις επιχειρήσεων και επαγ- 
γελματιών επιτρέπεται να χορηγηθεί, με τους ίδιους 
όρους, και στους μισθωτές ή σε όσους έχουν από οποια¬ 
δήποτε νόμιμη αιτία, αποδεδειγμένα τη νομή ή τη χρήση 
των εν λόγω χώρων, εφόσον δεν έχει υποβληθεί σχετική 
αίτηση, εκ μέρους των ιδιοκτητών, μέσα σε 45 ημέρες από 
τη δημοσίευση της παρούσας στην Εφημερίδα της Κυ- 
βερνήσεως. 

Μετά την πάροδο των 45 ημερών, το δικαίωμα υποβο¬ 
λής αίτησης για χορήγηση στεγαστικής συνδρομής μπο¬ 
ρεί να ασκηθεί και από τον ενοικιαστή, για λογαριασμό 
του αμελούντος ιδιοκτήτη. Σε κάθε περίπτωση, η υποχρέ¬ 
ωση για την καταβολή των δόσεων του δανείου βαρύνει 
τον ιδιοκτήτη. 

στ) Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προη- 

γείται της έναρξης κάθε περιόδου εκτοκισμού των δανεί¬ 
ων, προσαυξημένο κατά δύο (2) εκατοστιαίες μονάδες, 
χωρίς άλλη προσαύξηση για προμήθεια κ.λπ., επιδοτού¬ 
μενο κατά 100% από το λογαριασμό του Ν. 128/75. 

ζ) Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της οι¬ 
κονομίας. 

V. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεωςτης στεγα- 
στικής συνδρομής (μαζί με το ακίνητο) και στους τυχόν 
νέους κτήτορες των ακινήτων, ασχέτως του τρόπου απο- 
κτήσεως και του είδουςτης ιδιοκτησίας, που έχουν επ’αυ- 
τού (καθολική διαδοχή, ειδική διαδοχή, επικαρπία, ψιλή 
κυριότητα, συνιδιοκτησία κ.λπ.). Απαραίτητη όμως προϋ¬ 
πόθεση είναι, οι νέοι κτήτορες να έχουν υποβάλει εμπρό¬ 
θεσμα αίτηση και τα απαιτούμενα δικαιολογητικά, σύμ¬ 
φωνα με τις εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτορες 
μόνον εφόσον τόσο αυτοί όσο και οι προηγούμενοι ιδιο¬ 
κτήτες, αποδεδειγμένα (με υποβολή υπευθύνων δηλώσε¬ 
ων) δεν έχουν λάβει δωρεάν κρατική αρωγή για άλλο πλη- 
γέν κτίσμα, από το σεισμό της 24ης Φεβρουάριου 2003 
στα διοικητικά όρια του Δ.Δ. Καρβουναρίου του Δήμου 
Παραμυθιάς και των Δ.Δ. Μορφιού και Μαργαριτίου του 
Δήμου Μαργαριτίου του Νομού Θεσπρωτίας. 

3. Είναι δυνατή η χορήγηση στεγαστικής συνδρομής και 
στους νέους κτήτορες, που απέκτησαν τη πλήρη κυριό¬ 
τητα του ακινήτου με γονική παροχή, μετά την λήξη των 
προθεσμιών αρχικών αιτήσεων, χωρίς να έχει υποβληθεί 
εμπρόθεσμη αίτηση από το νέο κτήτορα. Στην περίπτωση 
αυτή αρκεί μόνο η εμπρόθεσμη υποβολή αίτησης από τον 
αρχικό ιδιοκτήτη του ακινήτου. 

3. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε 
Εμπορική Τράπεζα, και την Αγροτική Τράπεζα Ελλάδος. 

4. ΥΠΟΘΗΚΕΣ ΣΕΙΣΜΟΔΑΝΕΙΩΝ 

Για ποσά μέχρι 3.000 ευρώ δεν απαιτείται εγγραφή υπο¬ 
θήκης. 

Γιατην ασφάλεια κάθε δανείου θα εγγράφεται υπέρ της 
δανείστριας Τράπεζας υποθήκη επί του ακινήτου που θα 
επισκευάζεται ή θα ανακατασκευάζεται από το προϊόν 
του δανείου ή αντ’ αυτού επί άλλου ακινήτου που τυχόν 
προσφέρεται από το δανειολήπτη, εφόσον η αξία του ακι¬ 
νήτου καλύπτει το ασφαλιζόμενο δάνειο. 

Η υποθήκη μπορεί επίσης να μεταφέρεται έκτων υστέ¬ 
ρων σε άλλο ακίνητο αντίστοιχης αξίας. 

Συνηγορούμε, ώστε οι Τράπεζες να χορηγούν δάνεια 
για την επισκευή ή ανακατασκευή Ιερών Ναώνπληγέντων 
από το σεισμό της 24ης Φεβρουάριου 2003 στα διοικητι¬ 
κά όρια του Δ.Δ. Καρβουναρίου του Δήμου Παραμυθιάς 
και των Δ.Δ. Μορφιού και Μαργαριτίου του Δήμου Μαρ- 
γαριτίου του Νομού Θεσπρωτίας και στις περιπτώσεις 
που υπάρχει αδυναμία προσφοράς ακινήτου για εγγραφή 
υποθήκης, προς εξασφάλιση του δανείου, πιστοποιούμε¬ 
νη από σχετική βεβαίωση της αρμόδιας Μητρόπολης που 
ανήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους, έχουν εφαρμογή οι γενικώς 
ισχύουσες περί σεισμοπλήκτων διατάξεις. 

5. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα 
καθορίζεται ρητά ότι σε περίπτωση υποβολής, από τους 
δικαιούχους δανείων ή νέους κτήτορες, ανακριβών δη¬ 


λώσεων ή σε περίπτωση μη εκπλήρωσης των υποχρεώ¬ 
σεων, που θα αναλάβουν με όσα προβλέπονται στην πα¬ 
ρούσα απόφαση θα υπόκεινται, πέρα από τις νόμιμες κυ¬ 
ρώσεις και στις ακόλουθες: 

α. Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β. Κατάπτωση ποινικής ρήτρας υπέρτου Δημοσίου, που 
θα συνομολογείται με τη δανειστική σύμβαση και θα αντι¬ 
στοιχεί σε ποσοστό 10% επί ολοκλήρου του ποσού του 
δανείου. 

γ. Εκτοκισμό του δανείου από τη χορήγησή του με επι¬ 
τόκιο μεγαλύτερο κατά 2,5 ποσοστιαίες μονάδες από το 
επιτόκιο που καθορίστηκε με τη δανειστική σύμβαση για 
κάθε περίπτωση. 

6. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλείται: 

Για δωρεάν κρατική αρωγή, δαπάνη του Προγράμμα¬ 
τος Δημοσίων Επενδύσεων ύψους 300.000 ευρώ για τα 
επόμενα τέσσερα οικονομικά έτη και θα βαρύνει το έργο 
2003ΣΕ06900004της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου βαρύνειτο λογαριασμό του Ν. 128/75, ο οποίος δη- 
μιουργείται από παρακράτηση επί των χορηγήσεων των 
Τραπεζών με σκοπό την επιδότηση επιτοκίου δανείων. Ο 
λογαριασμός αυτός επιδοτείται από τον Κρατικό Προϋ¬ 
πολογισμό μόνο σε περίπτωση ελλειμματικότητάς του. 
Το ύψος της δαπάνης αυτής είναι 370.000 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Οκτωβρίου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΩΝ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ Ν. ΦΑΡΜΑΚΗΣ 

ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

I. ΤΣΑΚΛΙΔΗΣ 
-♦- 

Αριθ. 264785 (2) 

Ανανέωση θητείας Διευθύνοντος Συμβούλου στον Οργα¬ 
νισμό Πιστοποίησης και Επίβλεψης Γεωργικών Προϊό¬ 
ντων (Ο.Π.Ε.Γ.Ε.Π.) - Ν.Π.Ι.Δ. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 29Ατου Ν. 1558/85, «Κυβέρνηση και Κυ¬ 
βερνητικά Όργανα» (ΦΕΚ Α 137) όπως αυτό προστέθηκε 
με το άρθρο 27 του Ν. 2081/92 (ΦΕΚΑ 154) και τροποποι¬ 
ήθηκε με το άρθρο 1 παρ. 2α του Ν. 2469/97 (ΦΕΚΑ 38). 
β) Των άρθρων 30, 37 και 41 παρ. 2του Ν. 2637/98 (ΦΕΚΑ 
200), «Σύσταση Οργανισμού Πιστοποίησης και Επίβλε¬ 
ψης Γεωργικών Προϊόντων (Ο.Π.Ε.Γ.Ε.Π.) -Ν.Π.Ι.Δ.». 

γ) Του άρθρου 4 του Ν. 2198/94 (ΦΕΚ Α 43). 

2. Την389572/14.9.2000 (ΦΕΚΒ 1167) απόφαση Υπουρ¬ 
γού Γεωργίας, «Διορισμός Διευθύνοντα Συμβούλου στον 
Ο.Π.Ε.Γ.Ε.Π. (Ν.Π.Ι.Δ.)». 

3. Το ότι η θητεία του Διευθύνοντα Συμβούλου του 
Ν.Π.Ι.Δ. - Ο.Π.Ε.Γ.Ε.Π. Παναγιώτη Βασιλόπουλου λήγει 
20.9.2003. 

4. Την ανάγκη διορισμού Δ/ντα Συμβούλου στον ως άνω 
Οργανισμό, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Παρατείνουμε την απόσπαση του Παναγιώτη Βασιλό¬ 
πουλου Ιχθυολόγου από τον ΕΛ.Γ.Α. και ανανεώνουμε τη 
θητεία του στη θέση του Διευθύνοντα Συμβούλου στον 
Οργανισμό Πιστοποίησης και Επίβλεψης Γεωργικών 
Προϊόντων (Ο.Π.Ε.Γ.Ε.Π.) - Ν.Π.Ι.Δ. για μία ακόμη τριετία, 
η οποία άρχεται από λήξεως της προηγούμενης θητείας 
του. 

Η θέση του Διευθύνοντος Συμβούλου είναι πλήρους και 
αποκλειστικής απασχόλησης. 

Τον Διευθύνοντα Σύμβουλο ελλείποντα, απάντα ή κω¬ 
λυόμενο αναπληρώνει στα καθήκοντα του ο Πρόεδρος 
του Δ.Σ. του Ο.Π.Ε.Γ.Ε.Π. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Σεπτεμβρίου 2003 

Ο ΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. 106710 (3) 

Αντικατάσταση μέλους της ειδικής νομοπαρασκευαστι¬ 
κής επιτροπής με σκοπό τη λήψη νομοθετικών ρυθμί¬ 
σεων για την προσαρμογή του εσωτερικού δικαίου 
προς τις διατάξεις του Καταστατικού του Διεθνούς 
Ποινικού Δικαστηρίου, που κυρώθηκε με το Ν. 3003/02 
(ΦΕΚΑ75). 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α) του άρθρου 10του Ν.3060/2002 (ΦΕΚΑ242), 

β)του άρθρου 23παρ.1 περ.ιτου Ν. 2145/1993 (ΦΕΚΑ88), 

2) την 32887/5.6.2003 (ΦΕΚ Β’762) απόφαση συγκρότη¬ 
σης της ανωτέρω νομοπαρασκευαστικής επιτροπής. 

3) Την ανάγκη αντικατάστασης μέλους της ανωτέρω 
επιτροπής. 

4) Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Την αντικατάσταση του μέλους της ανωτέρω νομοπα¬ 
ρασκευαστικής επιτροπής Χαράλαμπου Βουρλιώτη με 
τον Νικόλαο Παπασπύρου, Δικηγόρο Δ.Ν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Οκτωβρίου 2003 

Ο ΥΠΟΥΡΓΟΣ 

Φ. ΠΕΤΣΑΛΝΙΚΟΣ 
-♦- 

Αριθ. 134381 (4) 

Ανασυγκρότηση Ομάδας Εργασίας για την επίλυση εκ¬ 
κρεμοτήτων και την προώθηση νέων προτάσεων ώστε 
να ολοκληρωθεί η προετοιμασία των υπηρεσιών αρ¬ 
μοδιότητας Υπουργείου Δικαιοσύνης, ενόψει των 
Ολυμπιακών Αγώνων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α) τηςπαρ. 6 ατού άρθρου 5του Ν. 2408/96 (ΦΕΚΑ’ 104). 

β) του άρθρου 23 παρ. 1 περ. ι του Ν. 2145/93 (ΦΕΚ 
Α’88), 


γ) του άρθρου 19 του Ν. 2470/97 (ΦΕΚΑ’40) «Αναμόρ¬ 
φωση μισθολογίου προσωπικού της Δημόσιας Διοίκησης 
και άλλες συναφείς διατάξεις», 

δ) του άρθρου 29 Α’ του Ν. 1558/85 (ΦΕΚ ΑΊ37) «Κυ¬ 
βέρνηση και Κυβερνητικά Όργανα», το οποίο προστέθη¬ 
κε με το άρθρο 27 του Ν. 2081/92 (ΦΕΚΑ’ 154) καιαντικα- 
ταστάθηκε με το άρθρο 1 του Ν. 2469/92 (ΦΕΚ Α’38). 

2) Την ανάγκη ανασυγκρότησης Ομάδας Εργασίας για 
την επίλυση εκκρεμοτήτων και την προώθηση νέων προ¬ 
τάσεων ώστε να ολοκληρωθεί η προετοιμασία των υπη¬ 
ρεσιών αρμοδιότητας Υπουργείου Δικαιοσύνης, ενόψει 
των Ολυμπιακών Αγώνων. 

3) Το γεγονός ότι από τις διατάξεις της παρούσας προ- 
καλείται συνολική δαπάνη ύψους 6.898,00 ευρώ σε βά¬ 
ρος του προϋπολογισμού του ΤΑΧΔΙΚ, αποφασίζουμε: 

Την ανασυγκρότηση Ομάδας Εργασίας για την επίλυση 
εκκρεμοτήτων και την προώθηση νέων προτάσεων ώστε 
να ολοκληρωθεί η προετοιμασία των υπηρεσιών αρμο¬ 
διότητας Υπουργείου Δικαιοσύνης, ενόψει των Ολυμπια¬ 
κών Αγώνων, αποτελούμενη από τους: 

1. Μαρία Κοντοπούλου, Διευθύντρια της Δ/νσης Λει¬ 
τουργίας Δικαστηρίων και Δικαστικών Λειτουργών της 
Κεντρικής Υπηρεσίας του Υπουργείου Δικαιοσύνης, ως 
Πρόεδρο. 

2. Παναγιώτη Χατούπη, Αστυνόμο Α’, Προϊστάμενο της 
ΔΕΦΦΣΚτου Υπουργείου Δικαιοσύνης. 

3. Δημήτριο Κουτσούκη, Διευθυντή της Δ/νσης Σωφρο¬ 
νιστικής Αγωγής Ενηλίκων. 

4. Ιωάννη Σταλίκα, υπάλληλο του κλάδου ΠΕ Διοικητι¬ 
κού - Οικονομικού με βαθμό Α’, Προϊστάμενο του Τμήμα¬ 
τος Λειτουργίας Σωφρονιστικών και θεραπευτικών Κατα¬ 
στημάτων της Κ.Υ.Υ.Δ. 

5. Βασιλική Νικολοπούλου, υπάλληλο του κλάδου ΠΕ 
Διοικητικού - Οικονομικού με βαθμό Α’, Προϊσταμένη του 
Τμήματος Υπηρεσιακής Κατάστασης Δικαστικών Λει¬ 
τουργών της Κ.Υ.Υ.Δ. 

6. Αθανάσιο Παναγιωτόπουλο, υπάλληλο του κλάδου 
ΠΕ Διοικητικού - Οικονομικού με βαθμό Α’, απόφοιτο της 
ΕΣΔΔ, Προϊστάμενο του Αυτοτελούς Τμήματος Ποινικού 
Μητρώου της Κ.Υ.Υ.Δ.,ως μέλη. 

Χρέη γραμματέα της ομάδας εργασίας θα εκτελεί ο 
Κωνσταντίνος Πρεβεζιάνος, υπάλληλος του Τμήματος 
Λειτουργίας Γραμματείας Δικαστηρίων. 

Η ανωτέρω ομάδα οφείλει να περατώσει το έργο της μέ- 
χρι31.12.2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Οκτωβρίου 2003 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-Φ- 

Αριθ. 3684 (5) 

Σύσταση Νομικού Προσώπου στον Δήμο ΑΓΙΩΝ ΑΝΑΡΓΎ¬ 
ΡΩΝ Ν. ΚΑΣΤΟΡΙΑΣ με την επωνυμία «Κέντρο Ανοι¬ 
κτής Προστασίας Ηλικιωμένων (ΚΑΠΗ) Κορησού- Λι- 
θιάς Δήμου ΑΓΙΩΝ ΑΝΑΡΓΥΡΩΝ». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του άρθρου 203 του Π.Δ. 410/95 
(Δ.Κ.Κ.). 

2) Τις διατάξεις του άρθρου 8 του Ν.3106/03 (ΦΕΚ 
30/τ.Α’/10.2.2003) όπως αντικαταστάθηκαν με τις διατά¬ 
ξεις του άρθρου 14 του Ν.3146/03 (ΦΕΚ 125/τ.Α’/ 
23.5.2003). 

3) Την 25 εγκύκλιο του ΥΠ.ΕΣ.Δ.Δ.&Α. (αρίθμ. πρωτ. 
11749/29.5.2003). 

4) Την 35/2003 απόφαση του Δημοτικού Συμβουλίου 
ΑΓΙΩΝ ΑΝΑΡΓΥΡΩΝ «περί σύστασης Νομικού Προσώπου 
ΚΑΠΗ Κορησού - Λιθιάς Δήμου ΑΓΙΩΝ ΑΝΑΡΓΥΡΩΝ». 

5) Την 4196/2001 (ΦΕΚ 988/τ.Β’/30.7.2001) απόφαση 
μας περί εξουσιοδότησης κ.λπ., αποφασίζουμε: 

1) Συστήνουμε Νομικό Πρόσωπο στο Δήμο ΑΓΙΩΝ 
ΑΝΑΡΓΥΡΩΝ Ν. ΚΑΣΤΟΡΙΑΣ, με την επωνυμία «Κέντρο 
Ανοικτής Προστασίας Ηλικιωμένων (ΚΑΠΗ) Κορησού - Λι- 
θιάς Δήμου ΑΓΙΩΝ ΑΝΑΡΓΥΡΩΝ». Το συνιστώμενο Νομι¬ 
κό Πρόσωπο καλύπτει το πρώην ΚΕΦΟ ΚΟΡΗΣΟΥ που 
βρίσκεται στα διοικητικά όρια του Δήμου ΑΠΩΝ ΑΝΑΡΓΥ¬ 
ΡΩΝ το οποίο μεταβιβάζεται στον ίδιο Δήμο. 

2) Σκοπός του Νομικού Προσώπου είναι: 

Η πρόληψη βιολογικών, ψυχολογικών και κοινωνικών 
προβλημάτων των ηλικιωμένων, η περίθαλψη και παροχή 
ιατροκοινωνικής προστασίας αυτών, ώστε να παραμεί¬ 
νουν αυτόνομα, ισότιμα και ενεργά μέλη του κοινωνικού 
συνόλου. 

3) Πόροι του Νομικού Προσώπου είναι οι: 

α) Οι τακτικές επιχορηγήσεις από το ΥΠ.ΕΣ.Δ.Δ.&Α. 

β) Επιχορηγήσεις απότο Περιφερειακό Ταμείο Ανάπτυ¬ 
ξης της Δυτικής Μακεδονίας. 

γ) Η επιχορήγηση από το Δήμο ΑΓΙΩΝ ΑΝΑΡΓΥΡΩΝ για 
αντιμετώπιση αναγκών λειτουργίας και συντήρησης του 
Ν.Π. καθώς επίσης και για μισθοδοσία προσωπικού. 

δ) Κάθε είδους εισφορές, δωρεές, κληρονομιές και κλη¬ 
ροδοσίες. 

ε) Πρόσοδοι που θα προέρχονται από την περιουσία 
του. 

στ) Κάθε άλλη νομική πρόσοδος. 

4) Περιουσία του Νομικού Προσώπου είναι: 

Η κυριότητα και κάθε άλλο εμπράγματο δικαίωμα επί κι¬ 
νητών και ακινήτων του Δημοσίου , τα οποία χρησιμοποι¬ 
ούνται από το καταργούμενο ΚΕΦΟ ΚΟΡΗΣΟΥ, μεταβι¬ 
βάζονται στο συνιστώμενο νομικό πρόσωπο χωρίς αντάλ¬ 
λαγμα, με την επιφύλαξη των περί κληρονομιών, 
κληροδοσιών και δωρεών διατάξεων. 

Μέσα σ’ ένα τρίμηνο από τον ορισμό των μελών του δι¬ 
οικητικού συμβουλίου θα γίνει πλήρης απογραφή όλων 
των περιουσιακών στοιχείων του υπό κατάργηση φορέα 
που περιέχονται στην κυριότητα του συνιστώμενου Νομι¬ 
κού Προσώπου. 

5) Το Νομικό Πρόσωπο διοικείται από Διοικητικό Συμ¬ 
βούλιο που συγκροτείται σύμφωνα με τις διατάξεις του 
άρθρου 203του Π.Δ. 410/95 (Δ.Κ.Κ.). 

6) Η θητεία του πρώτου Δ.Σ. του Νομικού Προσώπου 
λήγει με τη λήξη της παρούσας Δημοτικής περιόδου. Η 
θητεία των μελών του Δ.Σ. ακολουθεί τη Δημοτική περίο¬ 
δο. 

7) Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός κωλύεται, από τον Αντι¬ 
πρόεδρο. 

8) Κάλυψη δαπάνης. 

Από τις διατάξεις της απόφασης αυτής προκαλείται 
ετήσια δαπάνη ύψους 1.000.000 ευρώ, η οποία έχει εγ¬ 
γράφει στον προϋπολογισμό του Δήμου τρέχοντος έτους 
στο Κ.Α.Ε.212/12.9ε. 


Ο Δήμος καλύπτει τις δαπάνες λειτουργίας, μισθοδο¬ 
σίας κ.λπ. του Νομικού Προσώπου από επιχορηγήσεις 
του ΥΠ.ΕΣ.Δ.Δ.&Α. σύμφωνα με τις διατάξεις της παρ.8 
του άρθρου 8του Ν.3106/03 (ΦΕΚ30/τ.Α’/10.2.2003). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 30 Σεπτεμβρίου 2003 

Με εντολή Γ ενικής Γ ραμματέως Περιφέρειας 
Ο Γ ενικός Διευθυντής 
ΧΡΗΣΤΟΣ ΝΑΤΟΣ 

-♦- 

Αριθ. 14479 (6) 

Καθορισμός αποζημίωσης του Προέδρου του Δ/κού Σ/λί- 
ου της Δημοτικής Επιχείρησης Ύδρευσης Αποχέτευ¬ 
σης Σητείας (Δ.Ε.Υ.Α.Σ.). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις της παρ. 7του άρθρου 3του Ν. 1069/80 
«περί κινήτρων για την ίδρυση επιχειρήσεων ύδρευσης 
και αποχέτευσης», όπως αντικαταστάθηκε με την παρ. 9 
του άρθρου 8 του Ν. 2839/2000. 

2. Την 6730/12.8.2003 (ΦΕΚ 1288/Β/2003) απόφαση του 
Γ ενικού Γ ραμματέα Περιφέρειας Κρήτης «Ορισμός Ειση¬ 
γητών και μεταβίβαση εξουσίας υπογραφής «Με Εντολή 
Γ ενικού Γ ραμματέα» αποφάσεων, εγγράφων, και άλλων 
πράξεων στον Γενικό Διευθυντή, στους Προϊσταμένους 
Διευθύνσεων και Προϊσταμένους Τμημάτων και Γραφεί¬ 
ων των Υπηρεσιών της Περιφέρειας Κρήτης. 

3. Την 96/2003 απόφαση - πρόταση του Δ/κού Σ/λίουτης 
ΔΕΥΑΣ. 

4. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
της Επιχείρησης, του τρέχοντος έτους, χιλίων ευρώ 
(1.000) μηνιαίως, ετησίως δε δώδεκα χιλιάδων ευρώ 
(12.000 ευρώ) για την οποία έχει εγγράφει ανάλογη πί¬ 
στωση στον προϋπολογισμό της Επιχείρησης, αποφασί¬ 
ζουμε: 

Καθορίζουμε την αποζημίωση του Προέδρου του Διοι¬ 
κητικού Συμβουλίου της Δημοτικής Επιχείρησης Ύδρευ¬ 
σης- Αποχέτευσηςτου Δήμου Σητείας στα χίλια (1000) ευ¬ 
ρώ μηνιαίως, ήτοι δώδεκα χιλιάδες ευρώ (12.000) ετη¬ 
σίως, για τις παρεχόμενες στην Επιχείρηση Υπηρεσίες 
του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγ. Νικόλαος, 29 Σεπτεμβρίου 2003 

Με εντολή Γ ενικού Γ ραμματέα Περιφέρειας 

Η Διευθύντρια 

ΚΥΡΙΑΚΗ ΒΑΣΙΛΑΚΗ - ΜΑΥΡΙΚΑΚΗ 

-♦- 

Αριθ. 14640 (7) 

Ορισμός μέλους του Δ/κού Σ/λίου της Δημοτικής Επιχεί¬ 
ρησης Ύδρευσης Αποχέτευσης Σητείας (Δ.Ε.Υ.Α.Σ.) 
με πλήρη απασχόληση. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις της παρ. 7του άρθρου 3του Ν. 1069/80 
«περί κινήτρων για την ίδρυση επιχειρήσεων ύδρευσης 

και αποχέτευσης», όπως αντικαταστάθηκε με την παρ. 9 
του άρθρου 8του Ν. 2839/2000. 

2. Την 6730/12.8.2003 (ΦΕΚ1288/Β/2003) απόφαση του 
Γενικού Γραμματέα Περιφέρειας Κρήτης «Ορισμός Ειση¬ 
γητών και μεταβίβαση εξουσίας υπογραφής «Με Εντολή 
Γ ενικού Γ ραμματέα»» αποφάσεων, εγγράφων, και άλλων 
πράξεων στο Γ ενικό Διευθυντή, στους Προϊσταμένους Δι¬ 
ευθύνσεων και Προϊσταμένους Τμημάτων και Γραφείων 
των Υπηρεσιών της Περιφέρειας Κρήτης. 

3. Την 97/2003 απόφαση - πρόταση του Δ/κού Σ/λίου της 
ΔΕΥΑΣ. 

4. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
της Επιχείρησης, του τρέχοντος έτους, χιλίων ευρώ 
(1.000) μηνιαίως, ετησίως δε δώδεκα χιλιάδων ευρώ 
(12.000 ευρώ), για την οποία έχει εγγράφει ανάλογη πί¬ 
στωση στον προϋπολογισμό της Επιχείρησης, αποφασί¬ 
ζουμε: 

Ορίζουμε το μέλος του Διοικητικού Συμβουλίου της Δη¬ 
μοτικής Επιχείρησης Ύδρευσης - Αποχέτευσης Δήμου 
Σητείας, Σκαρβελάκη Γεώργιο, για να παρέχει τις υπηρε¬ 
σίες του στην Επιχείρηση με πλήρη απασχόληση, με τις 
ακόλουθες αρμοδιότητες: 

Θα είναι υπεύθυνος: 

Α) Για την καλή λειτουργία του Συνεργείου Ύδρευσης 
και θα ενημερώνει τον αρμόδιο του συντονισμού των ερ¬ 
γασιών της ΤΎ. για την αποκατάσταση βλαβών, αποκατα¬ 
στάσεις οδοστρωμάτων κ.λπ. 

Β) Γ ια την εκτέλεση των απαραίτητων εργασιών για 
αποκατάσταση βλαβών δικτύων ύδρευσης - αποχέτευ¬ 
σης. 

Γ) Για την εκτέλεση των απαραίτητων εργασιών κατά 
την κατασκευή νέων δικτύων ύδρευσης - αποχέτευσης. 

Δ) θα έχει τις υποχρεώσεις όπως αυτές αναφέρονται 
στην 97/2003 απόφαση του Δ/κού Σ/λίου και αφορούν τις 
υποχρεώσεις των συνεργείων βλαβών. 


Η αποζημίωση του ορίζεται στα χίλια (1000) ευρώ μηνι¬ 
αίως, ήτοι δώδεκα χιλιάδες ευρώ (12.000) ετησίως, γιατις 
παρεχόμενες στην Επιχείρηση Υπηρεσίες του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγ. Νικόλαος, 29 Σεπτεμβρίου 2003 

Με εντολή Γ ενικού Γ ραμματέα Περιφέρειας 
Η Διευθύντρια 

ΚΥΡΙΑΚΗ ΒΑΣΙΛΑΚΗ - ΜΑΥΡΙΚΑΚΗ 

-♦- 

Αριθ. 937/385/1771 (8) 

Μεταφορά μιας θέσης Δ.Ε.Π. στο Τμήμα Επιστήμης 
Φυσικής Αγωγής και Αθλητισμού. 

Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 

ΠΑΝΕΠΙΣΤΗΜΙΟΥ ΑΘΗΝΩΝ 
(ΠΡΑΞΗ 7817) 

Έχοντας υπόψη: 

α) Τις διατάξεις του Ν. 1268/82 και του Ν. 2083/92. 

β) Τις διατάξεις του Ν. 2817/2000 άρθρ. 14 παρ.5α και 
τις λοιπές σχετικές διατάξεις. 

γ) Την από 27.8.2003 απόφαση του Πρυτανικού Συμ¬ 
βουλίου μετά από σχετική πρόταση του Τμήματος Επι¬ 
στήμης Φυσικής Αγωγής και Αθλητισμού, αποφασίζουμε: 

Τη μεταφορά μιας (1) κενής οργανικής θέσηςΔ.Ε.Π. από 
τις υφιστάμενες κενές οργανικές θέσεις του Ιδρύματος, 
στο Τμήμα Επιστήμης Φυσικής Αγωγής και Αθλητισμού 
για την προκήρυξη μιας (1) θέσης Δ.Ε Π στη βαθμίδα του 
Λέκτορα, με γνωστικό αντικείμενο «Αθλητικοί Δρόμοι». 

Από την παρούσα απόφαση, δεν προκαλείται δαπάνη 
σε βάρος του προϋπολογισμού του Εθνικού και Καποδι- 
στριακού Πανεπιστημίου Αθηνών. 

Η πράξη αυτή δημοσιεύεται στην Εφημερίδα της Κυ¬ 
βερνήσεως. 

Αθήνα, 26 Σεπτεμβρίου 2003 
Ο Πρύτανης 

ΓΕΩΡΓΙΟΣ ΜΠΑΜΠΙΝΙΩΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




